Publication: Magyar Közlöny
Issue: MK-2002-103 (Year: 2002, Number: 103)
Era: 1990-2004
Section: 2. számú melléklet a 20/2002. (VIII. 1.) BM rendelethez
Paragraph Index: 162

10. A jelölt- és listaajánlások ellenõrzésének módjai 10.1. Az ajánlások törvényi feltételeinek meglétét a névjegyzék, a személyiadat- és lakcímnyilvántartás (a továbbiakban: SZL), valamint a választójoggal nem rendelkezõ nagykorú polgárok nyilvántartásaira támaszkodva kell ellenõrizni. 10.2. A jelöltajánlások ellenõrzésének számítógépes adatfeldolgozó rendszere a megyei névjegyzék-adatbázishoz, illetõleg az SZL-hez kapcsolódva mûködtethetõ. A számítógépes adatfeldolgozást végzõ munkaállomások mûködtethetõk az OEVI-ben és a Közigazgatási Hivatalnál. A nem okmányirodai HVI a jelöltajánlást saját maga, manuálisan is elvégezheti a helyi SZL-t felhasználva. A számítógépes névjegyzékállománnyal és helyi SZL rendszerrel rendelkezõ HVI a jelöltajánlásellenõrzést e rendszerhez kapcsolódóan is elvégezheti. 10.3 A többszörös ajánlások kiszûrése érdekében valamennyi benyújtott ajánlószelvény ellenõrzését el kell végezni. Amennyiben a többszörös ajánlás miatt a már elõzõleg nyilvántartásba vett jelölt vagy lista ajánlásainak száma a szükséges alá csökken, errõl értesíteni kell az illetékes választási bizottság vezetõjét. A már nyilvántartásba vett jelölt, lista által pótlólag benyújtott ajánlások ellenõrzését csak abban az esetben kell elvégezni, ha érvényes ajánlásainak száma a szükséges alá csökkent. 10.4. Az egy jelöltre vagy listára vonatkozó összes ajánlószelvény feldolgozását követõen az ellenõrzést végzõ választási iroda az ajánlószelvényeket – a számítógépes ellenõrzés eredményét tartalmazó kimutatással együtt – átadja az illetékes választási bizottságnak. 10.5. A választási bizottság döntését követõen az illetékes OEVI vagy TVI gondoskodik a döntés számítógépes feldolgozásáról.

Source: https://magyarkozlony.hu/hivatalos-lapok/396440d15ef23bb208749cebdb99e04382d04317/dokumentumok/6c87cf811a0c835c8cfcf2c36c09e01c5e9d1036/letoltes